Sy en JJ Stander van Piketberg – wat sy vroeër vandeesmaand as “net ’n vriend” beskryf het – is nou ’n paartjie.
Volgens haar is sy genader vir die fotosessie, ’n gesamentlike projek van onder meer die fotograaf, ’n grimeerkunstenaar en ander belanghebbendes.
Rox-Zee se verlowing aan Réan Clasen, ’n deelnemer aan die 11de reeks van die kykNET-werklikheidsreeks Boer soek ’n vrou, is vroeër vanjaar verbreek. Sy het toe reeds geld bestee aan haar eie trourok, wat in Londen gemaak is.
Rox-Zee het vroeër vanjaar na Kaapstad verhuis. Sy sê sy is dol op haar lewe in die Moederstad. “Dit voel soos my huis.”